
PANEVĖŽIO MIESTO SAVIVALDYBĖS TARYBA

SPRENDIMAS
DĖL SAVIVALDYBĖS TARYBOS 2019 M. SAUSIO 31 D. SPRENDIMO NR. 1-13 „DĖL PINIGINĖS SOCIALINĖS PARAMOS NEPASITURINTIEMS GYVENTOJAMS TEIKIMO TVARKOS APRAŠO PATVIRTINIMO IR SAVIVALDYBĖS TARYBOS 
2015 M. KOVO 26 D. SPRENDIMO NR. 1-68 PRIPAŽINIMO NETEKUSIU GALIOS“ PAKEITIMO

[bookmark: registravimoDataIlga][bookmark: registravimoNr]2023 m. lapkričio 16 d. Nr. TSP-424
Panevėžys

Vadovaudamasi Lietuvos Respublikos vietos savivaldos įstatymo 6 straipsnio 43 punktu ir Lietuvos Respublikos piniginės socialinės paramos nepasiturintiems gyventojams įstatymo 4 straipsnio 2 dalimi, Panevėžio miesto savivaldybės taryba n u s p r e n d ž i a:
[bookmark: _Hlk123806830]1. Pakeisti Piniginės socialinės paramos nepasiturintiems gyventojams teikimo tvarkos aprašą, patvirtintą Panevėžio miesto savivaldybės tarybos 2019 m. sausio 31 d. sprendimu 
Nr. 1-13 „Dėl Piniginės socialinės paramos nepasiturintiems gyventojams teikimo tvarkos aprašo patvirtinimo ir Savivaldybės tarybos 2015 m. kovo 26 d. sprendimo Nr. 1-68 pripažinimo netekusiu galios“:
1.1. [bookmark: _Hlk150710587][bookmark: _Hlk122002081]pakeisti 5, 6 punktus ir išdėstyti juos taip:
„5. Kreipdamasis dėl piniginės socialinės paramos ir socialinės paramos, asmuo pateikia asmens tapatybę patvirtinantį dokumentą, Lietuvos Respublikos Vyriausybės ar jos įgaliotos institucijos patvirtintos formos prašymą-paraišką ir jos priedus (toliau – prašymas-paraiška) ir (ar) Savivaldybės administracijos direktoriaus patvirtintos formos prašymą vienkartinei, tikslinei, periodinei ar sąlyginei pašalpai gauti (toliau – prašymas). Aprašo 76.1.3 papunkčiu nustatytu atveju asmens užpildytą prašymą sąlyginei pašalpai gauti ir reikiamus dokumentus Socialinių reikalų skyriui pateikia tiesiogiai stebimo trumpo gydymo kurso (toliau – DOTS) paslaugą teikianti įstaiga. 
Prašyme-paraiškoje ar prašyme asmuo nurodo piniginei socialinei paramai skirti ir mokėti būtinus duomenis apie:
5.1. save ir bendrai gyvenančius asmenis; 
5.2. veiklos pobūdį;
5.3. turimą turtą (netaikoma Aprašo 72, 73.3, 75.5, 76 punktuose nustatytais atvejais);
5.4. gaunamas pajamas;
5.5. kitą piniginei socialinei paramai ir socialinei paramai gauti būtiną informaciją.
6. Kreipiantis dėl piniginės socialinės paramos arba dėl socialinės paramos skyrimo prie prašymo-paraiškos arba prašymo, atsižvelgiant į aplinkybes, lemiančias bendrai gyvenančių asmenų ar vieno gyvenančio asmens teisę į piniginę socialinę paramą ar socialinę paramą, Socialinių reikalų skyriui būtina pateikti šiuos dokumentus:
6.1. vyresnių kaip 18 metų bendrai gyvenančių asmenų ar vieno gyvenančio asmens, ar atstovo tapatybės dokumentą (Lietuvos Respublikos piliečio pasą arba asmens tapatybės kortelę, arba Lietuvos Respublikos pasą, arba leidimą nuolat gyventi Lietuvos Respublikoje, arba laikiną asmens pažymėjimą, arba užsienio valstybės piliečio pilietybę patvirtinantį dokumentą);
6.2. kompetentingos institucijos dokumentą (-us), patvirtinantį (-čius) santuokos, ištuokos, gimimo, mirties faktą, kai Savivaldybės administracija šių duomenų negauna iš valstybės registrų, arba ieškinį dėl santuokos nutraukimo ir dokumentus, įrodančius, kad vyksta ginčas dėl santuokos nutraukimo;
6.3. ieškinį dėl tėvystės nustatymo ir vaiko (-ų) išlaikymo priteisimo dokumentą arba dokumentą, patvirtinantį aplinkybę, kad teisme nagrinėjama byla dėl tėvystės nustatymo ir vaiko (-ų) išlaikymo priteisimo;
6.4. teismo nutartį dėl išlaikymo vaikams priteisimo arba teismo patvirtintą sutartį dėl vaiko (-ų) išlaikymo;
6.5. juridinių asmenų pažymą apie vaikui (-ams) išlaikyti gaunamas (negaunamas) periodines išmokas (alimentus) arba kitų kompetentingų institucijų dokumentus, patvirtinančius išspręstą (sprendžiamą) vaiko (-ų) materialinį išlaikymą;
6.6. teismo sprendimą ar nutartį dėl asmens pripažinimo neveiksniu;
6.7. sveikatos priežiūros įstaigos pažymą apie nėštumą;
6.8. valstybės ar Savivaldybės finansuojamos įstaigos pažymą (-as) apie teikiamą išlaikymą;
6.9. sveikatos priežiūros įstaigos pažymą apie tai, kad vaikui rekomenduojama nelankyti ugdymo ar mokymo įstaigos;
6.10. kompetentingos institucijos pažymą (dokumentą) apie bausmės atlikimą, administracinį areštą, sulaikymą, suėmimą, paieškos paskelbimą ar pripažinimą nežinia kur esančiu, atidavimą į specialiąją auklėjimo įstaigą; 
6.11. darbo sutartį, kai nustatytas ne visas darbo laikas pagal Lietuvos Respublikos darbo kodekso (toliau – Darbo kodeksas) 40 straipsnio 5 dalį;
6.12. sveikatos priežiūros įstaigos pažymą (-as) apie gydymo stacionarinėje asmens sveikatos priežiūros įstaigoje trukmę ar medicininę pažymą, kai elektroninis nedarbingumo pažymėjimas neišduotas, ar pažymą apie ilgalaikės socialinės globos paslaugas socialinės globos įstaigoje;
6.13. banko atsiskaitomosios sąskaitos numerį;
6.14. žemės ūkio paskirties žemės nuomos sutartį (-is), patvirtintą (-as) notaro arba įregistruotą (-as) viešame registre, ir (ar) būsto nuomos sutartį (-is), įregistruotą (-as) viešame registre;
6.15. visų bendrai gyvenančių asmenų arba vieno gyvenančio asmens pažymą (-as) apie gaunamas pajamas;
6.16. turto, įskaitomo pagal Įstatymą skiriant piniginę socialinę paramą, pirkimo-pardavimo sutartį (-is);
6.17. paveldėjimo teisės pagal testamentą arba pagal Įstatymą liudijimą;
6.18. dokumentą apie asmens turimas pinigines lėšas banke;
6.19. verslo liudijimo kopiją, individualios veiklos pažymos kopiją, nurodant veiklos vykdymo vietą;
6.20. sąskaitą už komunalines paslaugas ir (arba) atsiskaitomąją knygelę;
6.21. asmens sąskaitos banke išrašą apie piniginių lėšų įplaukas;
6.22. įgaliojimą, patvirtintą įstatymų nustatyta tvarka, kai dėl piniginės socialinės paramos ar socialinės paramos kreipiasi įgaliotas asmuo;
6.23. dokumentą (-us), kuriame (-iuose) nurodyta daugiabučio namo buto savininko atsisakymo dalyvauti svarstant ir priimant sprendimą susirinkime dėl daugiabučio namo atnaujinimo (modernizavimo) projekto įgyvendinimo pagal Lietuvos Respublikos Vyriausybės patvirtintą Daugiabučių namų atnaujinimo (modernizavimo) programą ar ją atitinkančią, Savivaldybės tarybos patvirtintą, programą, jeigu toks sprendimas svarstomas ir priimamas, priežastis ir nedalyvavimo įgyvendinant šį projektą priežastis. Dokumentas pateikiamas, jei daugiabučio namo buto savininkas prašo būsto šildymo išlaidų kompensacijos pagal Aprašo 39.2 papunktį;
6.24. dokumentus, suteikiančius teisę gauti Aprašo 68 punkte nustatytas pašalpas;
6.25. sveikatos priežiūros įstaigos dokumentą, išduotą per 6 mėnesius iki prašymo pašalpai gauti pateikimo mėnesio, kuriame būtų nurodyta, kad:
[bookmark: _Hlk150255403]6.25.1. asmuo serga liga iš Sunkių ligų sąrašo, ligos nustatymo data, ligos kodas, reikalingas / nereikalingas medikamentinis gydymas;
6.25.2. asmuo serga I ir II stadijos onkologine liga, ligos nustatymo data, ligos kodas ir reikalingas / nereikalingas medikamentinis gydymas;
6.25.3. asmeniui atlikta operacija, jos atlikimo data, reikalingas / nereikalingas medikamentinis gydymas ir medicinos priemonės po operacijos;
6.26. dokumentus apie patirtas išlaidas, kai jos yra lygios ar viršija 1 BSI dydį (kasos aparato, pinigų priėmimo kvitai, sąskaitos faktūros, per 12 mėnesių iki prašymo pašalpai gauti pateikimo mėnesio;
6.27. išankstinio apmokėjimo sąskaitą faktūrą ar įstaigos (įmonės) dokumentą, kuriame būtų nurodyta, ketinamo įsigyti vaisto ir (ar) medicinos priemonės kaina;
6.28. sveikatos priežiūros įstaigos dokumentą, išduotą per 6 mėnesius iki prašymo pašalpai gauti pateikimo mėnesio, kuriame būtų nurodyta, kad asmeniui yra rekomenduojama įsigyti medicinos priemonę (-es) (akinius, inhaliatorių, klausos aparatą, insulino pompą ir (ar) kt.);
6.29. Valstybinės ligonių kasos dokumentą, kuriame būtų nurodyta, kad asmeniui rekomenduojama įsigyti medicinos priemonė teisės aktų nustatyta tvarka yra nekompensuojama ar tik iš dalies kompensuojama;
6.30. pažymą apie paleidimą iš pataisos namų, kalėjimo, atviros kolonijos, laisvės atėmimo vietos ligoninės ar apie grįžimą iš socialinės ir psichologinės reabilitacijos ar kardomojo kalinimo įstaigos;
6.31. DOTS paslaugą teikiančios įstaigos pažyma, kad asmeniui teikiama DOTS paslauga;
6.32. kitus Apraše neišvardytus dokumentus, turinčius įtakos piniginės socialinės paramos ir (ar) socialinės paramos skyrimui.“;
1.2. pakeisti 11 punktą ir išdėstyti jį taip:
„11. Prašymas-paraiška ir prašymas gali būti pateikti asmeniškai, paštu, elektroniniu būdu, kai valstybės elektroninės valdžios sistemoje teikiama elektroninė paslauga, arba per atstovą, prašymas socialinei paramai gauti – asmeniškai arba per atstovą, Aprašo 76.1.3 papunkčiu nustatytu atveju – per DOTS paslaugą teikiančią įstaigą, kuri asmens prašymą persiunčia paštu ar atneša Socialinių reikalų skyriui.“;
[bookmark: _Hlk150711049]1.3. pakeisti 37 punktą ir išdėstyti jį taip:
„37. Kompensacijų dydį, vadovaudamiesi Įstatymu, apskaičiuoja:
37.1. šilumos energiją, geriamąjį ir karštą vandenį tiekiančios įmonės, kai šilumos energija, geriamasis ir karštas vanduo tiekiami centralizuotai arba būstas šildomas ir karštas vanduo ruošiamas gamtinėmis dujomis pagal sutartis, sudarytas su Savivaldybės administracija pagal Socialinių reikalų skyriaus elektroniniu būdu pateiktus sąrašus;
37.2. daugiabučių namų savininkų bendrijos, neturinčios sutarčių su įmonėmis, tiekiančiomis šilumos energiją, geriamąjį ir karštą vandenį, dėl kompensacijų apskaičiavimo pagal Savivaldybės mero nustatytoje tvarkoje nurodytas pažymas, kurios ne vėliau kaip per 20 darbo dienų nuo pažymų parengimo dienos išsiunčiamos paštu ar elektroniniu būdu bendrijos pirmininkui;
37.3. Socialinių reikalų skyrius, kai būstui šildyti ir karštam vandeniui ruošti naudojama elektra, kietasis arba kitas kuras, kurio vieno kubinio metro kaina (įskaitant pridėtinės vertės mokestį) nustatoma Savivaldybės tarybos sprendimu.“;
1.4. pakeisti 52 punktą ir išdėstyti jį taip:
„52. Piniginė socialinė parama neteikiama 6 mėnesius, jeigu bendrai gyvenančių asmenų arba vieno gyvenančio asmens turimų piniginių lėšų dydis keturis ir daugiau kartų viršija Įstatymo 16 straipsnio 5 dalyje nustatytą piniginių lėšų normatyvą. Ši nuostata taikoma bankuose ir ne bankuose turimoms arba dovanotoms, arba laimėtoms loterijoje, arba pasiskolintoms, arba po daikto pardavimo atsiradusioms piniginėms lėšoms.
Ši nuostata netaikoma, jei nors vienas iš bendrai gyvenančių asmenų arba vienas gyvenantis asmuo yra nedirbantis senatvės pensijos amžiaus sulaukęs asmuo. 
Nustačius, kad piniginės socialinės paramos teikimo laikotarpiu bendrai gyvenančių asmenų arba vieno gyvenančio asmens turimų piniginių lėšų dydis viršija šiame punkte nustatytą piniginių lėšų dydį, paramos teikimas nutraukiamas nuo ateinančio po nustatymo mėnesio. Į 6 mėnesių piniginės socialinės paramos neteikimo laikotarpį įskaitomi ir tie mėnesiai, per kuriuos asmuo nesikreipė dėl paramos.“;
1.5. pakeisti 58 punktą ir išdėstyti jį taip:
[bookmark: _Hlk150777491]„58. Kompensacijos, patikrinus vieno gyvenančio asmens ar bendrai gyvenančių asmenų gyvenimo sąlygas ir surašius buities ir gyvenimo sąlygų patikrinimo aktą (-us), neteikiamos ar nutraukiamos, jeigu bendrai gyvenantys asmenys arba vienas gyvenantis asmuo deklaruoja gyvenamąją vietą būste arba jį išsinuomoja, bet jame faktiškai negyvena, arba kartu su vienu gyvenančiu asmeniu arba bendrai gyvenančiais asmenimis būste nuolat faktiškai gyvena asmuo (asmenys), kuris (kurie) nėra deklaravęs (deklaravę) gyvenamosios vietos būste arba jo nesinuomoja.
Šio punkto nuostata netaikoma likusiems be tėvų globos vaikams ir asmenims, besimokantiems pagal bendrojo ugdymo programą, formaliojo profesinio mokymo programą arba studijuojantiems aukštojoje mokykloje, arba vienas gyvenantis asmuo ar vienas iš gyvenančių asmenų slaugo (prižiūri) asmenį, savo namuose ar namuose pas slaugomąjį, arba vienas gyvenantis asmuo ne ilgiau kaip 6 mėnesius gydomas (slaugomas) medicinos įstaigoje bei slaugančio ir (ar) slaugomojo būstas nėra išnuomotas, arba vienas gyvenantis asmuo ar bendrai gyvenantys asmenys, patiriantys socialinės rizikos veiksnius, yra apgyvendinti socialines paslaugas teikiančioje įstaigoje ir jo (jų) būstas nėra išnuomotas.“;
1.6. pakeisti 70 punktą ir išdėstyti jį taip:
„70. Vienkartinė pašalpa, tikslinė pašalpa Aprašo 73.3 papunkčiu nustatytu atveju ir periodinė pašalpa Aprašo 75.5 papunkčiu nustatytu atveju skiriama ar neskiriama vienam gyvenančiam asmeniui ar bendrai gyvenantiems asmenims, nevertinant jo ir (ar) su juo bendrai gyvenančių asmenų pajamų, turimo turto ir gyvenimo sąlygų.
Tikslinė pašalpa, išskyrus Aprašo 73.3 ir 73.4 papunkčiais nustatytus atvejus, skiriama arba neskiriama, įvertinus vieno gyvenančio asmens ar bendrai gyvenančių asmenų gaunamas pajamas ir turimą turtą. Jei vienas gyvenantis asmuo arba bendrai gyvenantys asmenys nuosavybės teise turi daugiau kaip 1 gyvenamąjį būstą ir (ar) daugiau kaip 3 ha žemės, tikslinė pašalpa neskiriama.
Tikslinė pašalpa Aprašo 73.4 papunkčiu nustatytu atveju skiriama arba neskiriama, įvertinus vieno gyvenančio asmens ar bendrai gyvenančių asmenų gyvenimo sąlygas, gaunamas pajamas ir turimą turtą. Ekstremaliosios situacijos ar karantino laikotarpiu gyvenimo sąlygos socialinei paramai gauti nevertinamos. Jei vienas gyvenantis asmuo arba bendrai gyvenantys asmenys nuosavybės teise turi daugiau kaip 1 gyvenamąjį būstą ir (ar) daugiau kaip 3 ha žemės, tikslinė pašalpa neskiriama.
Sąlyginė pašalpa ir periodinė pašalpa, išskyrus Aprašo 75.5 papunkčiu nustatytą atvejį, skiriama arba neskiriama, įvertinus tik vieno gyvenančio asmens ar bendrai gyvenančių asmenų gaunamas pajamas.“;
1.7. pakeisti 73–76 punktus ir išdėstyti juos taip:
„73. Tikslinė pašalpa asmeniui, patekusiam į sunkią materialinę padėtį, įvertinus turimą turtą, siekiant suteikti jam socialinę paramą individualiu atveju, yra skiriama:
73.1. iki 3 VRP dydžio tikslinė pašalpa – pateikus Aprašo 6.25–6.29 papunkčiuose nurodytus dokumentus vieną kartą per 12 mėnesių išlaidoms kompensuoti, kai vidutinės pajamos bendrai gyvenančių asmenų arba vieno gyvenančio asmens per mėnesį vienam asmeniui neviršija 4 VRP dydžių: 
73.1.1. susirgus ligomis iš Sunkių ligų sąrašo, kai reikalingas medikamentinis gydymas ir įsigijus vaistų už 1 BSI ir daugiau, jei kreipiamasi per 36 mėnesius nuo šių aplinkybių atsiradimo. Išlaidos už įsigytus vaistus gali būti ne daugiau kaip 10 procentų mažesnės už nustatytą 1 BSI dydį;
73.1.2. susirgus I ir II stadijos onkologinėmis ligomis, kai reikalingas medikamentinis gydymas ir įsigijus vaistų už 1 BSI ir daugiau, jei kreipiamasi per 36 mėnesius nuo šių aplinkybių atsiradimo. Išlaidos už įsigytus vaistus gali būti ne daugiau kaip 10 procentų mažesnės už nustatytą 1 BSI dydį;
73.1.3. po atliktos operacijos, įsigijus vaistų ir medicinos priemonių, reikalingų po atliktos operacijos, už 1 BSI dydį ir daugiau, jei prašymas pašalpai gauti pateiktas per 6 mėnesius nuo operacijos atlikimo. Išlaidos už įsigytus vaistus ir priemones gali būti ne daugiau kaip 10 procentų mažesnės už nustatytą 1 BSI dydį; 
73.1.4. įsigyti vaistams ir (ar) medicinos priemonėms (akiniams, inhaliatoriui, klausos aparatui (-ams), insulino pompai ir (ar) kt.) pagal pateiktą (-as) išankstinę sąskaitą (-as) faktūrą (-as) ar kompensuoti jų įsigijimo išlaidas, jei šios priemonės teisės aktų nustatyta tvarka yra nekompensuojamos Valstybinės ligonių kasos ar kompensuojamos tik iš dalies;
[bookmark: _Hlk150504967][bookmark: _Hlk150505046]73.2. iki 2,5 VRP dydžio tikslinė pašalpa – pagal pateiktą (-as) išankstinę sąskaitą (-as) faktūrą (-as) ar sąskaitą (-as) faktūrą (-as) asmeniui būtiniausių baldų, buitinės technikos, namų apyvokos daiktų ir kt. pirkimo išlaidoms apmokėti pagal socialines paslaugas asmeniui teikiančios įstaigos raštą arba nukentėjusiems nuo gaisro ir neturintiems teisės gauti tikslinę pašalpą pagal Aprašo 73.4 papunktį asmenims, kai vidutinės pajamos bendrai gyvenančių asmenų arba vieno gyvenančio asmens per mėnesį vienam asmeniui neviršija 3 VRP dydžių;
73.3. iki 0,5 VRP dydžio tikslinė pašalpa – asmens tapatybės dokumento įsigijimo išlaidoms apmokėti pagal kompetentingos įstaigos raštą;
73.4. surašius buities tyrimo aktą, kai vidutinės pajamos bendrai gyvenančių asmenų arba vieno gyvenančio asmens per mėnesį vienam asmeniui neviršija 6 VRP dydžių, nuo 20 iki 80 BSI dydžio tikslinė pašalpa vienam gyvenančiam asmeniui ar bendrai gyvenantiems asmenims, nukentėjusiems nuo gaisro ir (ar) stichinių nelaimių, kai žala padaryta neapdraustam ar draustam, bet pagal draudimo sutartį nustačius, kad įvyko nedraudžiamasis įvykis, nuosavybės teise turimam gyvenamajam būstui, kuris yra vienintelis turimas gyvenamasis būstas ir kuriame gyvena bendrai gyvenantys asmenys ar vienas gyvenantis asmuo, ir (ar) jame esančiam turtui, jei dėl pašalpos kreipiamasi per 12 mėnesių nuo gaisro ir (ar) stichinės nelaimės dienos:
73.4.1. jei turto suniokojimas mažas (nukentėjo maža dalis gyvenamųjų patalpų ir (ar) namų turto) – 20 BSI dydžio tikslinė pašalpa;
73.4.2. jei turto suniokojimas vidutinis (nukentėjo didesnė dalis gyvenamųjų patalpų ir (ar) namų turto) – 40 BSI dydžio tikslinė pašalpa;
73.4.3. jei turto suniokojimas didelis (nukentėjo didžioji dalis gyvenamųjų patalpų ir (ar) namų turto ar suniokotas visas turtas) – 80 BSI dydžio tikslinė pašalpa.
74. Socialinei paramai gauti visų bendrai gyvenančių asmenų ar vieno gyvenančio asmens pajamos įskaitomos ir apskaičiuojamos, vadovaujantis Įstatymo 17 ir 18 straipsniais. 
Jeigu bendrai gyvenantys asmenys ar vienas gyvenantis asmuo kreipimosi dėl tikslinės pašalpos metu gauna socialinę pašalpą, šių asmenų pajamos tikslinei pašalpai gauti apskaičiuojamos pagal pajamas, kurios paskutinį kartą buvo nurodytos skiriant socialinę pašalpą.
75. Periodinė pašalpa – pašalpa, skiriama:
75.1. 1 BSI dydžio, kaip papildoma parama socialinę atskirtį patiriantiems asmenims ir mokama 3 mėnesių periodui, kai bendrai gyvenančių asmenų arba vieno gyvenančio asmens mėnesio pajamų vidurkis vienam asmeniui neviršija 1,5 VRP dydžio per mėnesį, skiriama vienam gyvenančiam asmeniui ar bendrai gyvenantiems asmenims, iš kurių bent vienas atitinka bent vieną iš šių sąlygų: yra senatvės pensininkas ar neįgalus asmuo, augina neįgalų vaiką, yra bedarbis, gyvenantis Nakvynės namuose. Pašalpa gali būti skiriama 6 mėnesius per kalendorinius metus;
75.2. kaip papildoma parama vienam iš vaikus auginančių tėvų, gimus trynukams ir daugiau vaikų, jų priežiūrai namuose užtikrinti, kai vidutinės bendrai gyvenančių asmenų pajamos per mėnesį vienam asmeniui neviršija 2 VRP dydžių, kiekvienam vaikui po 4 BSI (neįgaliam vaikui – 6 BSI) kas mėnesį iki 2 metų amžiaus arba kol pradės lankyti priešmokyklinio ar ikimokyklinio ugdymo programas vykdančią įstaigą;
75.3. 3 BSI dydžio už mėnesį įsiskolinimams už būstą iš dalies padengti asmenims, kas mėnesį mokantiems už komunalines paslaugas ir (ar) sudariusiems sutartis su paslaugos teikėju dėl dalies skolos apmokėjimo ir jas vykdantiems, kai vienas gyvenantis asmuo ar bendrai gyvenantys asmenys yra socialinės pašalpos gavėjai ne trumpiau kaip 6 mėnesius nepertraukiamai iki kreipimosi dėl periodinės pašalpos, arba yra neįgalūs ar pensinio amžiaus, arba asmenys, auginantys vaiką (-us), turintį (-čius) negalią, kai vidutinės pajamos bendrai gyvenančių asmenų arba vieno gyvenančio asmens per mėnesį vienam asmeniui neviršija 3 VRP dydžių. Pašalpa gali būti skiriama 6 mėnesius per kalendorinius metus;
[bookmark: part_906f8ef5f9744ec49728c65cf322907b]75.4. 1 MVP dydžio už mėnesį vienam gyvenančiam užsieniečiui, bendrai gyvenantiems užsieniečiams: pirmam – 1 MVP dydžio už mėnesį, antram ir paskesniems – 0,5 MVP dydžio už mėnesį būtiniausioms vartojimo priemonėms įsigyti. Pašalpa gali būti skiriama 2 mėnesius, jei kreipiamasi per 2 mėnesius nuo prašymo leidimui laikinai gyventi Lietuvos Respublikoje gauti Migracijos departamentui pateikimo dienos ir jei analogiškos pašalpos ar vienkartinės pašalpos negavo kitoje Lietuvos savivaldybėje.
76. Sąlyginė pašalpa – pašalpa, skiriama:
76.1.  kaip skatinamoji priemonė tam tikroms problemoms spręsti: 
76.1.1. iki 10 BSI dydžio, kad vienas gyvenantis asmuo ar vienas iš bendrai gyvenančių asmenų pradėtų gydytis nuo priklausomybės alkoholiui, narkotinėms medžiagoms, nuo užkrečiamųjų ligų ir (ar) dalyvautų socialinės integracijos programose ir priemonėse, kai vidutinės pajamos vieno gyvenančio asmens arba vienam iš bendrai gyvenančių asmenų neviršija 3 VRP dydžių per mėnesį; 
76.1.2. iki 5 BSI dydžio smurtą artimoje aplinkoje patyrusiam asmeniui, kai vidutinės pajamos vieno gyvenančio asmens arba vienam iš bendrai gyvenančių asmenų neviršija 3 VRP dydžių per mėnesį; 
76.1.3. 1,5 BSI dydžio už mėnesį asmenims, gaunantiems DOTS paslaugą, kol baigs gydymo kursą, kai vidutinės pajamos vieno gyvenančio asmens arba vienam iš bendrai gyvenančių asmenų neviršija 5 VRP dydžių per mėnesį. Nutraukus DOTS paslaugą ar pradėjus gydytis stacionare, sąlyginė pašalpa už tą mėnesį (mėnesius) neskiriama ir nemokama;
76.2. siekiant suteikti paramą turinčiam teisę į piniginę socialinę paramą Įstatyme nustatyta tvarka asmeniui, kai vidutinės pajamos vieno gyvenančio asmens arba vienam iš bendrai gyvenančių asmenų neviršija 4 VRP dydžių per mėnesį, geriamojo vandens tiekimo ir (arba) nuotekų išleidimo tinklų tiesimui asmens nuosavybės teise vienintelio jam priklausančio turto ribose iki 40 BSĮ dydžių, kai asmuo siekia prijungti jam nuosavybės teise priklausančią geriamojo vandens tiekimo ir (arba) nuotekų tvarkymo infrastruktūrą prie viešojo geriamojo vandens tiekėjo ir nuotekų tvarkytojo nuosavybės teise ar kitaip valdomos ir (arba) naudojamos geriamojo vandens tiekimo ir (arba) nuotekų tvarkymo infrastruktūros Lietuvos Respublikos geriamojo vandens tiekimo ir nuotekų tvarkymo įstatymo nustatyta tvarka.“;
1.8. pakeisti 78, 79 punktus ir išdėstyti juos taip:
„78. Sprendimas dėl tikslinės ir sąlyginės pašalpos skyrimo (neskyrimo) Paramos teikimo komisijos siūlymu priimamas Savivaldybės mero nustatyta tvarka, išskyrus Aprašo 10 punkte nustatytus atvejus. Sprendimas dėl sąlyginės pašalpos skyrimo (neskyrimo) Aprašo 76.1.3 papunkčiu nustatytu atveju, priimamas kas mėnesį gavus DOTS paslaugą teikiančios įstaigos patvirtinimą, kad asmuo gavo DOTS paslaugą. Minėtą patvirtinimą DOTS paslaugą teikianti įstaiga turi pateikti Socialinių reikalų skyriui už praėjusį mėnesį iki einamojo mėnesio 7 dienos. Sprendimas gali būti skundžiamas teisės aktų nustatyta tvarka. Sprendimas dėl tikslinės ir sąlyginės pašalpos skyrimo (neskyrimo) priimamas nurodant Paramos teikimo komisijos protokolo datą ir numerį ne vėliau kaip per mėnesį nuo prašymo ir visų reikalingų dokumentų gavimo dienos. Prašymą pateikęs asmuo apie priimtą sprendimą dėl pašalpos skyrimo ar neskyrimo informuojamas asmens prašyme nurodytu būdu ne vėliau kaip per 3 darbo dienas nuo sprendimo priėmimo dienos išsiunčiant Savivaldybės mero nustatyta tvarka priimto sprendimo kopiją ir Socialinių reikalų skyriaus raštą. Jeigu pašalpa neskiriama, nurodoma neskyrimo priežastis ir šio sprendimo apskundimo tvarka.
79. Socialinė parama mokama pervedant pinigines lėšas į pareiškėjo asmeninę sąskaitą banke, asmeniui pristatant į namus, pervedant Aprašo numatytu atveju į įstaigos sąskaitą ar pervedant į asmens artimo giminaičio, globėjo (rūpintojo) (jų prašymu) sąskaitą banke, jeigu pagal pateiktą medicininę pažymą asmuo yra dėl ligos bejėgiškos būklės. 
Sąlyginė pašalpa gali būti mokama, pervedant pinigines lėšas į pareiškėjo asmeninę sąskaitą banke, ar nepinigine forma, pašalpą pervedant į socialinę kortelę arba reabilitacines, medicinines ar socialines paslaugas teikiančioms įstaigoms į šių įstaigų atsiskaitomąsias sąskaitas bankuose, Aprašo 76.1.3 papunkčiu nustatytu atveju – į socialinę kortelę arba Aprašo 73.7 papunkčiu nustatytu atveju apmokant pateiktą sąskaitą faktūrą. Konkretus tikslinės ir sąlyginės pašalpų mokėjimo būdas gali būti nustatytas Paramos teikimo komisijos siūlymu.“
2. Nustatyti, kad šis sprendimas:
2.1. skelbiamas Teisės aktų registre ir Panevėžio miesto savivaldybės interneto svetainėje;
2.2. įsigalioja kitą dieną po oficialaus paskelbimo Teisės aktų registre.

